## INTEGRASI HISBAH DAN DAKWAH DALAM PROSEDUR PENGUATKUASAAN UNDANG-UNDANG KESALAHAN MAKSIAT DAN JENAYAH KHALWAT DI MALAYSIA
Alias Azhar Pusat Pengajian Undang-undang Universiti Utara Malaysia 06010 Sintok
Kedah Darul Aman, Malaysia e-mel: az.alias@uum.edu.my
Abstrak :  Institusi  Hisbah  merupakan  sebuah  institusi  yang  bertanggungjawab  dalam melaksanakan  prinsip al-amr  bil  makruf  wa  nahyu  anil  munkar .  Pihak  yang menguatkuasakan  institusi  ini  dikenali  sebagai Muhtasib .  Objektif  artikel  secara umumnya  membincangkan  pelaksanaan  konsep  hisbah  dan  dakwah  secara  integrasi dalam  prosedur  dan  modus  operandi  pencegahan  maksiat  dan  jenayah khalwat di Malaysia.  Sehubungan  itu,  artikel  ini  akan  meninjau  bidang  tugas  dan  bidang  kuasa bahagian  penguatkuasaan  dan  pencegahan  maksiat  dan  jenayah khalwat di  Malaysia serta seterusnya menganalisis aplikasi konsep hisbah dan dakwah di kalangan pegawai penguatkuasa  agama  di  Malaysia.  Selain  itu,  turut  membincangkan  pendekatan  amar makruf  dan  nahi  mungkar  dalam  kerangka  Hisbah  yang  mengkhususkan  kepada operasi pencegahan maksiat dan jenayah khalwat . Kuasa ini diberikan kepada pegawai- pegawai  penguat  kuasa  jenayah  syariah  di  Jabatan  Agama  Islam  negeri-negeri. Bidangkuasa penguatkuasaan jenayah Syariah khusus kesalahan jenayah khalwat adalah tertakluk  kepada  bahagian  penguatkuasa,  jabatan  agama  Islam  negeri-negeri.  Kajian literatur dan kepustakaan diaplikasikan secara kondusif bagi menjelaskan prinsip hisbah dan  dakwah.  Selain  itu,  kajian  deskriptif  dan  analisis  kandungan  bersifat  tekstualiti dilakukan  terhadap  peruntukan  undang-undang  terkandung  dalam  enakmen  jenayah syariah  negeri-negeri.  Selanjutnya,  kajian  lapangan  secara  tembual  dan  observasi tentang  aplikasi  konsep  hisbah  di  Bahagian  Penguatkuasaan  Jenayah  Syariah,  Jabatan Agama  Islam  negeri-negeri.  Analisis  perbandingan  turut  diaplikasi  bertujuan  untuk mencari persamaan dan perbezaan antara konsep dan realisasi hisbah dan dakwah oleh pihak  penguatkuasa  jenayah  syariah  bagi  kesalahan khalwat .  Umumnya,  prosedur  dan modus  operandi  pihak  berkuasa  dalam  mencegah  maksiat  dan  jenayah khalwat perlu memenuhi  kriteria  amar  makruf  nahi  mungkar  dalam  kerangka  hisbah.  Akhirnya, artikel ini menghasilkan cadangan pendekatan alternatif terbaik yang lebih efektif iaitu integrasi  hisbah  dan  dakwah  dalam  prosedur    pencegahan  dan  penguatkuasaan perundangan jenayah khalwat .
Kata kunci: Hisbah, Dakwah, Maksiat, Khalwat, Undang-undang Jenayah Islam.

## Abstract
Hisbah institution is an institution responsible for implementing the principle of al-amr bil  makruf  wa  nahyu  anil  munkar .  The  party  that  enforces  this  institution  is  known  as Muhtasib . The purpose of this article is to discuss the implementation of the concept of hisbah and da'wah in an integrated manner in the procedures and operation modus in prevention of immoral and criminal of khalwat in Malaysia. In this regard, this article
will  review  the  areas  of  duty  and  the  jurisdiction  of  the  enforcement  and  islamic criminal in Malaysia and further analyze the application of the concept of hisbah and da'wah among religious enforcement officers in Malaysia. In addition, it also discusses the approach of the good and evil nature of the Hisbah framework which specializes in the  prevention  of  immorality  and  the  crime  of khalwat .  This  authority  is  given  to shariah criminal enforcement officers in the state Islamic Religious Department. The jurisdiction  of  Shariah  criminal  enforcement  of  special  offenses  against khalwat is subject  to  the  enforcement  division,  the  state  Islamic  religious  department.  Literary studies  are  applied  conducive  to  explaining  the  principles  of hisbah and da'wah .  In addition,  descriptive  and  content  analysis  of  textual  content  is  performed  on  the provisions  of  the  law  contained  in  the  syariah  criminal  enactment  of  states. Furthermore,  field  surveys  were  conducted  and  observations  on  the  application  of hisbah concept  in  the  Shariah  Criminal  Enforcement  Division,  the  State  Islamic Religious Department. Comparative analysis is also applied to find the similarities and differences between  the  concepts  and  realization  of hisbah and da'wah by  the  shariah criminal  enforcement  of khalwat offense.  Generally,  the  procedures  and  operation modus of the authorities in preventing immoral and criminal of khalwat should meet the  criterion  of  a  false  morality.  Finally,  this  article  produces  a  more  effective alternative approaches that are integration of hisbah and da'wah in the prevention and enforcement procedures of khalwat crime.
Keywords: Hisbah, Da ’ wah, Immoral, Khalwat, Islamic criminal law.
Pendahuluan Keadilan  merupakan  perjuangan setiap  bangsa  dan  umat.  Mereka  berusaha untuk  mencapai  keadilan  ini,  pelbagai falsafah  dan  undang-undang  telah  dicipta, malah undang-undang itu sentiasa dikaji dan diubah  untuk  disesuaikan  dengan  keadilan yang  dikehendaki.  Di  dalam  Islam,  keadilan yang dikehendaki adalah keadilan mutlak. Ia mencakupi seluruh umat manusia dan semua persoalan.  Di  dalam  al-Quran,  ayat  yang menuntut kepada keadilan ini disebut secara berulang  kali  dan  ini  membuktikan  bahawa keadilan  itu  amat  dititikberatkan  oleh  Allah SWT.  Hisbah  merupakan  institusi  yang terpenting  dalam  sesebuah  masyarakat  dan negara. Pihak penguatkuasa adalah merupakan  orang  yang  terlibat  secara langsung  dalam  melaksanakan  keadilan  ini. Semasa menjalankan tugas, mereka memikul
tanggungjawab  yang  berat  kerana  itu melibatkan  hak  Allah  SWT  dan  hak manusia.
Hisbah  bermaksud  pelaksanaan al- Amr  bi  al-Ma ‘ ruf (menyuruh  kepada kebaikan)  apabila  jelas  ia  ditinggalkan,  dan al-Nahy ‘ An al-Munkar (pencegahan kemungkaran) apabila jelas ia dilakukan 1 . Di Malaysia, Khalwat adalah salah satu kesalahan jenayah  yang  diperuntukkan  di  dalam Enakmen  Kesalahan  Jenayah  Syariah  setiap negeri.  Mereka  yang  disabitkan  kesalahan boleh  dipenjarakan  selama  tempoh  tidak melebihi  2  tahun  atau  denda  tidak  melebihi tiga ribu ringgit atau kedua-duanya sekali.
Bidangkuasa penguatkuasaan jenayah Syariah  khusus  kesalahan  jenayah khalwat
1 Lihat Al-Ghazali, Ihya ‘ Ulum al-Din, 3/28
adalah tertakluk kepada bahagian penguatkuasa,  jabatan  agama  Islam  negeri- negeri.  Secara  umumnya,  bidangkuasa  ini merupakan  tanggungjawab  hisbah  secara umum  tanpa  melibatkan  institusi  hisbah secara  khusus.  Prosedur  dan  modus operandi  pihak  berkuasa  dalam  mencegah maksiat dan khalwat harus memenuhi kriteria konsep  hisbah  sebenar.  Sekiranya  berlaku penyalahgunaan kuasa dan kesilapan aplikasi kaedah  hisbah  boleh  menyebabkan  timbul perspektif  negatif  masyarakat  terhadap syariat  Islam  yang  menggalakkan  umatnya agar  menyuruh  kepada  makruf  dan mencegah  kemungkaran.  Selain  itu,  tujuan asasi perundangan Islam ialah untuk “ ta ’ dib ” (mendidik)  dan  bukan  menghukum  semata- mata.  Secara  ringkasnya,  dahulukan  dakwah daripada dakwa.

## Latar belakang Kajian
Dari  segi  bahasa, khalwat dari perkataan  arab " لاخ "," اولخ " yang  membawa maksud  berseorangan,  kosong,  bersih, sesuatu yang lepas dan lain-lain lagi. Khalwat merupakan  salah  satu  perbuatan  yang dilarang  oleh  Agama.  Namun  demikian  al- Quran  tidak  menyebut  tentang  istilah khalwat dan  tidak  ada  nas  qatie  yang membincangkan  mengenai  jenayah  tersebut secara langsung. walaupun demikian terdapat  dalil-dalil  dan  nas-nas  syarak  yang mengharamkan dan melarang perbuatan itu.
Firman Allah SWT yang bermaksud: dan  janganlah  kamu  menghampiri  zina, Sesungguhnya zina itu adalah satu perbuatan Yang keji  dan  satu  jalan  Yang  jahat  (yang  membawa kerosakan). 2
Dalil  tersebut  adalah  berbentuk larangan  dan haram  melakukanya,  juga jelas
2 al-Isra ’ ayat 32
kepada kita haram mendekati zina, manakala salah  satu  wasilah  kepada  berlakunya  zina ialah khalwat yang berlaku diantara lelaki dan perempuan yang bukan mahram.
Khalwat yang  ditakrifkan  menurut kamus  dewan  adalah  perihal  perbuatan mengasingkan atau memencilkan diri kerana menenangkan  fikiran  dan  lain-lain.  Di samping  itu  juga  perkataan khalwat turut  di definisikan sebagai pengasingan diri berdua- duaan  di  tempat  yang  terpencil  atau tersembunyi oleh lelaki dan perempuan yang bukan  mahram  dan  bukan  juga  suami  dan isteri  sehingga  boleh  dianggap  sebagai perbuatan yang sumbang.
Perkataan  dakwah  berasal  daripada bahasa  Arab  dan  mempunyai  pelbagai maksud  antaranya  seruan,  dorongan, permintaan dan permohonan kepada Allah 3 . Terdapat tiga keadaan penggunaan perkataan  dakwah.  Pertama,  dakwah  dari pihak  bawah  ke  atas  dan  ia  bermaksud  doa atau  permohonan.  Kedua,  dakwah  dari pihak  atas  ke  bawah  dan  ia  bermaksud perintah. Ketiga, dari pihak yang setaraf dan ia  bermaksud  seruan  atau  ajakan.  Walau bagaimanapun maksud dalam kertas ini ialah seruan kepada keimanan kepada Allah SWT dan  menuruti  ajaran  yang  dibawa  oleh junjungan besar Nabi Muhammad SAW.
Yusuf al-Qaradawi pula mendefinisikan  dakwah  sebagai  satu  usaha menarik  orang  lain  kepada  agama  Islam, supaya  mengikut  petunjuk  Allah  SWT,  dan melaksanakan  segala  ketentuan  Allah  SWT di  muka  bumi.  Selain  itu,  menundukkan segala bentuk perhambaan diri, permohonan dan  taat  setia  hanya  kepada  Allah, melepaskan diri daripada segala kongkongan yang  lain  dari  Allah  yang  terpaksa  dipatuhi,
3 Ibn  Manzur,  Muhammad  b.  Jalal  al-Din.  Lisan  al- ‘ Arab. Jil. 4.
memberi hak kepada orang yang berhak dan melakukan amar makruf dan nahi mungkar 4 . Dalam  realiti  masyarakat  Islam sekarang,  terdapat  berbagai  sebab  dan  asas sehingga  dakwah  itu  menjadi  tuntutan  ke atas setiap individu muslim. Antaranya ialah: memberi  pendidikan  terhadap  akhlak  dan moral;  pendidikan  tentang  akidah  dan sebarang  aspek  penyelewengan;  pendidikan tentang  aspek-aspek  pemikiran  barat  dan cara  untuk  melayaninya;  dan  pendidikan tentang  peri  pentingnya  peranan  ilmu  dan perpaduan  dalam  kalangan  umat  Islam. Dakwah juga hendaklah  disesuaikan dengan keadaan  masyarakat  dan  semasa.  Oleh kerana  kita  berdakwah  dalam  masyarakat maka pemahaman berkaitan dengan masyarakat  yang  ingin  didakwah  adalah perlu.  Penyelidikan  juga  harus  dilakukan untuk  memahami  budaya  dan  cara  hidup mereka.
Berdasarkan dalil-dalil di atas, kumpulan  yang  berkewajipan  melaksanakan amar makruf dan nahi  mungkar ialah orang Islam.  Selain  itu,  terdapat  beberapa  syarat tambahan:  pertama,  individu  itu  mestilah seorang  yang mukallaf baik  lelaki  ataupun wanita; kedua, mestilah mempunyai standard akhlak yang baik supaya tugas  amar makruf dan  nahi  mungkar  yang  dilaksanakannya boleh  memberi  impak  yang  positif.  Juga, syarat  ini  diperlukan  untuk  mengelakkan timbulnya  konflik,  fitnah  atau  dituduh sebagai hipokrit; ketiga, mestilah mempunyai kemampuan  dan  pengetahuan  (untuk membezakan antara perkara baik dan salah) 5 . Syarat  ini  menjelaskan  bahawa  pelaksanaan amar makruf dan nahi  mungkar bergantung kepada kapasiti kemampuan masing-masing; keempat,  mestilah  wujud  kerjasama  antara
4 al-Qaradawi,  Yusuf.Ghayr  Muslimin  fi  al-Mujtama ’ al-Islam.
5 al-Ghazali, Abu Hamid, Ihya ‘ Ulum al-Din ,
masyarakat  dengan  pihak  berautoriti. Kadangkala  proses  amar  makruf  dan  nahi mungkar turut melibatkan prosedur mahkamah  dan  undang-undang.  Oleh  itu, adalah  penting  untuk  mewujudkan  jalinan kerjasama antara kedua pihak.
Secara  prinsipnya.  manusia  ialah sumber  pembangunan  ekonomi  negara, sosial,  budaya  dan  akhlak.  Manusia  bukan sahaja  memiliki  sumber  pengetahuan, saintifik,  teknologi,  teknikal  dan  vokasional tetapi  lebih  mustahak  lagi  ialah  agama  dan moral.  Masalah  yang  sering  dihadapi  oleh umat Islam dalam menjalankan amar makruf dan  nahi  mungkar  ialah  masalah  manusia. Masalah  manusia  tidak  bermaksud  masalah tidak cekap ketika menjalankan kewajipan ini sahaja, tetapi masalah kefahaman, konsistensi, komitmen dan sebagainya.
Tindakan  atau  operasi  cegah  maksiat, tangkap khalwat dan  sebagainya  boleh menakutkan  orang  yang  hendak  melakukan maksiat. Tetapi, ini tidak bermaksud maksiat dan  segala  masalah  sosial  yang  lain  akan terus  lenyap.  Manusia  yang  ingin  terus melakukan  maksiat  akan  mencari  jalan  dan tempat  lain  yang  lebih  tersorok  untuk mengelakkan  pencegah  atau  pengintip maksiat.  Adalah  logik  tempat-tempat sebegitu  menyukarkan  pasukan  pengintip maksiat untuk memantau kegiatan maksiat.

## Kaedah penyelidikan
Kajian ini berbentuk sosio- perundangan iaitu satu kaedah penyelidikan yang  menyatukan  dua  bidang  utama  dalam penyelidikan  iaitu  sains  sosial  dan  undang- undang.  Oleh  kerana  undang-undang dibentuk sebagai mekanisme untuk mengurus  hal  ehwal  dan  konflik  yang timbul  dalam  masyarakat  sosial,  undang- undang  mempunyai  hubungan  yang  rapat
dan  sukar  dipisahkan  dengan  masyarakat 6
(Rohani  Abdul  Rahim,  2002).  Kajian  ini akan  turut  melibatkan  penyelidikan  secara sistematik ke atas isu-isu perundangan yang baru  dan  terkini  dengan  menggunakan keaslian  dan  kreativiti  yang  tinggi  melalui kaedah  perundangan  tradisional  atau konvensional  yakni  melibatkan  proses menyatakan (stating) , menginterpretasi (interpreting) dan  menerangkan  undang- undang sedia ada (clarifying the existing law) di dalam sesuatu bidang perundangan 7 . Kajian seumpama ini melibatkan perancangan yang sistematik, penyiasatan, pemerhatian, analisis  dan  teknik  yang  kritikal.  Secara khususnya, kaedah perundangan tradisional ini boleh dibahagikan kepada empat kaedah pula  iaitu  kaedah  falsafah,  sejarah,  analitis dan kritis serta metod perbandingan 8 . Selain itu, teknik pentafsiran undang- undang  yang  terdiri  daripada literal  rule, golden  rule,  mischief  rule dan purposive  approach akan  diguna  pakai    mengikut  kesesuaian khususnya  bagi  mencapai  objektif  pertama dan  ketiga.  Ringkasnya, literal  rule digunapakai  apabila  sesuatu  perkataan dalam  statut  adalah  jelas  dan  nyata  dan sepatutnya  dibaca  dan  diaplikasikan mengikut  makna  yang  biasa. Mischief  rule pula  digunapakai  apabila  makna  sesuatu peruntukan  adalah  kabur  dan  tidak  dapat dipastikan  objektifnya.  Kaedah  ini  akan melihat  niat  di  sebalik  perundangan berkenaan.  Seterusnya golden  rule digunakan apabila  perkataan-perkataan  di  dalam sesuatu  statut  adalah  biasa  tetapi  apabila diaplikasikan  akan  menghasilkan  sesuatu
6 Rohani  Abdul  Rahim.Metodologi  Penyelidikan Undang-undang:  Satu  Tinjauan  Kepada  Kajian  Sosio Perundangan.
7 Mahdi  Zahraa. Research  methods  for  law  postgraduates overseas students . 8 Walker,  D.The  Scottish  Legal  System,  An Introduction to the Study of Scots Law
yang tidak masuk akal ataupun mendatangkan  ketidakadilan,  manakala purposive  rule pula  mentafsirkan  statut dengan  merujuk  kepada  tujuan  sesuatu statut  itu  digubal.  Kaedah  ini  memberikan penekanan  dengan  memberi  kesan  kepada tujuan  badan  perundangan  menggubal sesuatu  statut.  Ini  bermakna  peruntukan- peruntukan  statut  ditafsirkan  dengan memberi  kesan  kepada  niat  penggubal undang-undang 9 . Bagi  mencapai  objektif  yang  kedua, garis  panduan  utama  harus  diberikan perhatian oleh seseorang penyelidik muslim 10 .  Antaranya  ialah,  pertama,  niat yang  ikhlas  untuk  mencari  keredhaan  Allah semata-mata;  kedua,  segala  tindakan  dan aktiviti  terbabit  dalam  penyelidikan  adalah berlandaskan  Syariah;  dan  ketiga,  hasil  atau natijah  penyelidikan  diharapkan  mempunyai nilai  kepenggunaan  dan  manfaat  yang  jelas. Ketiga-tiga  garis  panduan  asas  tersebut merupakan  titik  perbezaan  jelas  antara kriteria  penyelidik  muslim  dan  bukan muslim.
Kajian  yang  akan  dijalankan  adalah berdasarkan kepada dua bentuk utama yang digarapkan  bersama  iaitu  kualitatif  dan kajian  lapangan.  Melalui  kajian  berbentuk kualitatif,  penyelidik  mengutamakan  usaha untuk  mencari  dan  memberikan  keterangan berdasarkan kepada data-data yang dikumpulkan  dalam  bentuk  ayat  atau kenyataan  yang  bukan  berbentuk  nombor atau  numerik  walaupun  terdapat  keterangan yang merujuk kepada statistik. Dapatan yang terhasil  daripada  reka  bentuk  ini  akan dipaparkan  melalui  kenyataan  atau  jadual bersesuaian  yang  dapat  mengukuhkan
9 Anwarul Yaqin. Legal research writing .
10 Ahmad Von Denffer, Research In Islam
pemerihalan  penyelidik  terhadap  fenomena yang dikaji.
Bentuk  kajian  lapangan  berasaskan temubual  merupakan  salah  satu  bentuk penyelidikan  sosial  yang  merupakan  satu interaksi  sosial  bertujuan  mengumpul maklumat  bagi  tujuan  kajian.  Sesi  ilmiah bercorak perbualan terbuka dengan responden atau informen berotoriti berkenaan  tema  kajian  akan  dijalankan. Kaedah  ini  juga  lebih  merupakan  usaha untuk  mendapatkan  keterangan  tentang konsep  hisbah  dalam  konteks  pencegahan maksiat  dan khalwat di  Malaysia  dengan melakukan  tinjauan  berkaitan  dengannya. Justeru,  kajian  ini  tidak  tertumpu  ke  arah pengutipan maklumat yang banyak sebaliknya  penyelidik  akan  berusaha  untuk memperoleh  maklumat  berkualiti  dengan memberikan  tumpuan  terhadap  persoalan tentang  prosedur  dan  modus  operandi pencegahan maksiat dan khalwat . Sehubungan  itu,  kajian  ini  bertujuan  untuk memberikan  sumbangan  yang  praktikal kepada  pembangunan  prosedur  dan  modus operandi  operasi  pencegahan  maksiat  dan tangkapan khalwat di  Malaysia  yang berlandaskan  konsep  hisbah  dan  kerangka rekonstruktif melalui usaha penilaian semula peruntukan  kuatkuasa  pencegahan  dan tangkapan khalwat dalam  perundangan khususnya  enakmen  dan  akta  kesalahan jenayah Syariah negeri-negeri.

## Konsep Hisbah
Manusia  sebagai  hamba  dan  khalifah
Allah dipertanggungjawabkan untuk menegakkan  yang  ma ’ ruf  dan  mencegah yang mungkar. Namun manusia mempunyai kecenderungan  untuk  lalai  dan  lupa.  Di dalam  tradisi  Islam,  Hisbah  ialah  instrumen khusus untuk memainkan peranan membetulkan kepincangan bagi memastikan ma ’ ruf  ditegakkan  dan  mungkar  dicegah.
Tujuan  asas  hisbah  untuk  mengawasi masyarakat  daripada  melanggar  syariat. Peranan ini adalah merupakan tugas manusia di muka bumi.
Firman Allah SWT yang bermaksud: “ Dan  hendaklah  ada  di  antara  kamu  kelompok yang menyeru manusia kepada kebajikan dan yang menyuruh  manusia  berbuat  segala  perkara  baik dan  melarang  manusia  daripada  segala  perkara buruk. Dan manusia yang bersifat demikian ialah orang yang berjaya. ” 11
Setiap  individu  memikul  tanggungjawab untuk  pengawasan  peringkat  pertama terhadap  dirinya  sendiri.  Sebagaimana firman-firman Allah SWT yang bermaksud: “ Sesiapa  berbuat  kebajikan  seberat  zarah  akan dilihat-Nya  dan sesiapa berbuat kejahatan seberat zarah nescaya akan dilihat-Nya ” 12 “ Sesungguhnya  Tuhanmu  tetap  mengawasi  dan membalas. ” 13 “ Tiada sebarang perkataan yang dilafaz melainkan ada  di  sisinya  malaikat  yang  sentiasa  sedia memerhatikan dan mencatatnya. ” 14 “ Hendaklah  tiap-tiap  diri  melihat  dan memerhatikan  apa-apa  yang  telah  disediakan (daripada  amalan-amalannya)  untuk  hari  esok (Hari Akhirat). ” 15
Namun masyarakat memikul tanggungjawab  bersama  untuk  saling  ingat mengingati  satu  sama  lain  apabila  berlaku pelanggaran  syariat  dan  hukum.  Malah  al- Quran  menyatakan  ciri  ini  ialah  sifat  asasi bagi  memenuhi  kriteria  umat  terbaik. Berdasarkan  firman  Allah  SWT  yang bermaksud:
“ Kamu  ialah  sebaik-baik  umat  yang  dilahirkan bagi  (faedah)  manusia,  (kerana)  kamu  menyuruh
11 Ali ‘ Imran ayat 104.
12 Al-Zalzalah ayat 7 dan 8.
13 Al-Fajr ayat 14
14 Al-Qaaf ayat 18
15 Al-Hasyr ayat 18
berbuat  segala  perkara  yang  baik  dan  melarang daripada  segala  perkara  yang  salah  (buruk  dan keji),  serta  kamu  beriman  kepada  Allah  (dengan sebenar-benar iman). ” 16
Keperluan  untuk  tegur  menegur  dan melarang  perbuatan  mungkar  ini  adalah amat  kritikal  dan  diberikan  perhatian  yang berat  di  dalam  Islam.  Malah  manusia diingatkan bahawa kegagalan melaksanakan- nya akan mendatangkan natijah yang sangat buruk. Firman Allah SWT yang bermaksud:
“ Orang-orang kafir Yahudi telah dilaknat melalui lidah  Nabi  Daud  dan  Nabi  Isa  ibni  Maryam. Hal  ini  berlaku  kerana  mereka  menderhaka  dan selalu  menceroboh  serta  tidak  saling  larang melarangi  perbuatan  (buruk)  yang  dilakukan  oleh mereka. Sesungguhnya amat buruk perbuatan yang telah dilakukan mereka. ” 17
Pelaksanaan  Hisbah  dewasa  ini cenderung untuk bertumpu kepada mengawasi  individu  dan  mencegah  mereka daripada  melakukan  maksiat.  Al-Imam  al- Ghazali  telah  menggariskan  rukun-rukun pelaksanaan  Hisbah.  Rukun  ketiga  aplikasi konsep hisbah ialah 18 : “ Hendaklah  kemungkaran  tersebut  zahir  (jelas) kepada  ahli  hisbah  tanpa  perlu  melakukan intipan. Sesiapa  yang  menutup  sesuatu kemaksiatan  di  dalam  rumahnya,  dan  mengunci pintunya  maka  tidak  harus  untuk  kita mengintipnya.  Allah  Ta ‘ ala  telah  melarang  hal ini ”.
Secara  umumnya Hisbah bermaksud pelaksanaan al-Amr  bi  ma ‘ ruf (menyuruh kepada kebaikan) apabila jelas ia ditinggalkan dan al-Nahyu ‘ an  al-Munkar (pencegahan
16 Ali ‘ Imran ayat 110 17 Al-Maidah ayat 78 dan 79 18 Al-Imam  al-Ghazali,(meninggal  505H)  dalam kitabnya Ihya ‘ Ulum al-Din.
kemungkaran)  apabila  jelas  ia  dilakukan. Prinsip al-amr  bil  makruf  wa  nahyu  anil munkar inimerupakan asas kepada perlaksanaan As  Siyasah  As  Syariyyah dan menepati  kehendak Maqasid  As  Syariah . Pelaksanaan prinsip ini tidak hanya tertumpu kepada  institusi Hisbah tetapi  melibatkan seluruh  institusi  Islam  samada  ketenteraaan, polis,  kehakiman,  kewangan  dan  institusi Hisbah sendiri 19 .  Imam  Ghazali  telah menyatakan  bahawa  terdapat  empat  elemen (rukun)  di  dalam  institusi hisbah iaitu Muhtasib (pegawai  penguatkuasa), muhtasab alaih (pihak  yang  melakukan  kemungkaran), muhtasab  fih (bidang  kuasa  pegawai penguatkuasa)  dan ihtisab (tindakan  atau penalti  yang  dikenakan  terhadap  orang melakukan  kemungkaran) 20 .Hal  yang  sama turut  ditegaskan  di  dalam Al  Ahkam  Al Sultaniyyah  Wa  Al  Wilayah  Ad  Diniyyah bahawa  wujudnya  rukun-rukun  tersebut walaupun tidak tersusun sepenuhnya seperti penulisan  Imam  al  Ghazali 21 .  Ibn  al  Farra ’ juga  bersetuju  dengan  kewujudan  rukun Hisbah seperti yang dinyatakan di dalam Ihya Ulumuddin 22 . Malahan Yahya Ibn Umar yang banyak  menceritakan  salah  satu  rukun Hisbah  iaitu Muhtasib turut  memuatkan elemen  yang  sama  namun  elemen  tersebut bercampur  aduk  dan  tidak  tersusun. Keempat-empat rukun ini amat penting bagi memastikan  institusi  Hisbah  berjalan menurut syariat Islam 23 .
19 Ibn  Taimiyyah,  Imam  Taqiyuddin  Abu  Abbas Ahmad ,Public Duties in Islam:The Institution of the Hisbah 20 al-Ghazali,  Abu  Hamid  Muhammad  , Ihya ’ Ulumuddin ,
21 al-Mawardi,  Abu  Hasan  Ali  Ibn  Muhammad. Al Ahkam Al Sultaniyyah .
22 Ibn al-Farra, Abu Ya ’ la Muhammad ibn al-Husayn ibn Muhammad ibn Khalaf. (m. 458/1066). al-Ahkam al-Sultaniyyah.
23 Yahya Ibn Umar. "Kitab Al Ahkam al-Saq".
Pensyariatan hisbah dapat  dilihat melalui  prinsip  utama hisbah iaitu al-amr  bil makruf wa nahy anil munkar. Prinsip utama ini yang  mengangkat  konsep  mengajak  kepada kebaikan  dan  melarang  daripada  melakukan kejahatan  perlu  dilakukan  oleh  setiap  strata masyarakat  di  Malaysia  mahupun  mana- mana negara Islam. Justeru, setiap ayat yang berkaitan dengan prinsip al-amr bil makruf wa nahy  anil  munkar serta  konsep  keadilan  dan kebenaran adalah dianggap sebagai dalil-dalil yang  mensyariatkan hisbah 24 .  Nas-nas  yang berkaitan prinsip utama hisbah ini merupakan pensyariatan  yang  perlu  dilaksanakan  dalam sesebuah negara Islam 25 .
Konsep Amar Makruf Nahi Mungkar Maksud  amar  makruf  ialah  mengajak manusia  melakukan  perkara  kebaikan, manakala  nahi  mungkar  pula  ialah mencegah  manusia  dari  melakukan  perkara yang tidak baik. Oleh itu, perkataan dakwah dan  amar  makruf  dan  nahi  mungkar  selalu digunakan  untuk  merujuk  kepada  maksud yang  sama,  iaitu  mengajak  manusia  ke  arah kebaikan  dan  meninggalkan  kemungkaran. Dalam  al-Qur ’ an,  perkataan  amar  makruf dan  nahi  mungkar  digunakan  sekurang- kurangnya  lapan  kali 26 semua  merujuk kepada  tanggungjawab  kolektif  setiap Muslim  dalam  melaksanakan  kewajipan  di atas. Maksud firman Allah SWT.:
Hendaklah  terdapat  antara  kamu segolongan  yang  menyeru  dengan  kebaikan
24 Abd.  Allah  Muhammad  `Abd  Allah. Wilayat  al Hisbah fi al-Islam. .
25 ‘ Abd al-Karim Zaydan. Nizam Al Qada ’ fi al Syariaat al Islamiyah.
26 lihat al-Qur ’ an, surah Ali- ‘ Imran 3:104, 110, 114; al- A ‘ raf  7:157;  al-Taubah  9:71,  112;  al-Hajj  22:41; Luqman 31:17.
dan  mencegah  dari  kemungkaran.  Itulah golongan yang berjaya ” 27
Kewajipan Muslim melaksanakan amar makruf  dan  nahi  mungkar  sebagai  tugas dakwah  juga  disebut  dalam  sebuah  hadith bermaksud:
“ Siapa  yang  melihat  kemungkaran hendaklah  dia  mengubahnya  (taghyir) dengan  tangan,  jika  dia  tidak  mampu hendaklah mengubahnya dengan lidah, jika dia  tidak  mampu  hendaklah  dia mengubahnya  dengan  hati,  dan  yang demikian itu adalah selemah-lemah iman ” 28 Dalam hadith di atas, Rasulullah SAW menggunakan istilah taghyir yang bermaksud kewajipan    untuk  mengubah  perkara  yang tidak  baik  kepada  yang  lebih  baik  dan mencegah  sesuatu  kemungkaran  dari berlaku.    Juga,  hadith  itu  menunjukkan bahawa  setiap  Muslim  harus  melaksanakan amar  makruf  dan  nahi  mungkar  secara berperingkat: pertama ialah dengan tindakan; kedua  ialah  dengan  perkataan;  ketiga  ialah dengan  hati.  Berdasarkan  hujah  ini, perkataan  dakwah  mencakupi  perbuatan amar makruf dan nahi mungkar kerana amar makruf  ialah  ajakan  untuk  melakukan amalan  yang  baik,  manakala  nahi  mungkar ialah ajakan untuk menjauhi perbuatan tidak baik.
Berdasarkan  ayat  al-Qur ’ an 29 di  atas kewajipan  melaksanakan  amar  makruf  dan nahi  munkar  menjadi  kewajipan  ke  atas sebahagian sahaja dari kalangan umat Islam. Dalam  erti  kata  yang  lain,  ia  bermaksud tugas amar makruf dan nahi munkar adalah fardu kifayah. Namun, ia juga boleh bertukar menjadi  fardu ‘ ain  berdasarkan  kes  seperti berikut: apabila seorang individu sahaja yang
27 Ali ‘ Imran ayat 104 28 Ѕ ahih Muslim, ‘ Kitab al-iman ’, 380. 29 Ali-Imran ayat 104
tahu bahawa perkara yang sedang berlaku itu adalah salah dan dia sahaja yang mempunyai kemampuan untuk menanganinya 30 . Ayat  al-Qur ’ an 31 yang  kedua  dan  juga hadith  di  atas  menunjukkan  bahawa kewajipan  amar  makruf  dan  nahi  mungkar itu  wajib  ke  atas  setiap  individu  Muslim. Selain itu, Muhammad b. Jarir al-Tabari (m. 313/925)  menegaskan  bahawa  umat  Islam tidak  dibenarkan  membiarkan  sahaja kemungkaran berlaku supaya dapat mengelakkan  dari  mendapat  bencana  Allah SWT 32 .  Al-Nawawi  pula  berpandangan bahawa  perkataan taghyir itu  memberi maksud  arahan  yang  wajib  dilaksanakan 33 . Ibn  Taymiyyah  pula  menambah,  tugas mencegah kemungkaran yang disebut dalam hadith  itu  adalah  fardu  kifayah  berdasarkan kepada  kemampuan    yang  ada  pada  setiap individu 34 .  Ketiga-tiga  pandangan  ini memberikan  konklusi  yang  jelas  bahawa amar makruf dan nahi mungkar adalah wajib ke atas setiap Muslim.
Oleh  itu,  dengan  mengambil  kira pandangan  beberapa  fuqaha ’ di  atas,  wujud beberapa  kriteria.  Kriteria  yang  pertama ialah  tugas  amar  makruf  dan  nahi  mungkar itu  hukumnya  fardu  kifayah.  Kriteria  yang kedua  ialah  fungsi  amar  makruf  dan  nahi mungkar adalah tonggak kepada keunggulan umat  Islam  sejagat  (umat  terbaik  yang pernah  dilahirkan  di  kalangan  manusia). Kriteria yang ketiga ialah tugas amar makruf dan  nahi  mungkar  berkait  rapat  dengan proses ta ’ dib (mendidik).
Definisi Khalwat
30 al-Nawawi, Yahya b. Sharaf, Sharh Ѕ ahih Muslim . 31 Ali-Imran ayat114
32 al-Tabari, Muhammad Ibn Jarir, Tafsir At Tabari , 33 al-Nawawi, Yahya b. Sharaf, Sharh Ѕ ahih Muslim 34 Ibn Taymiyyah, Ahmad b. ‘ Abd al-Halim, al-Amr bi al-ma ‘rūf wa al -nahy ‘ an al-munkar
Perkataan khalwat dalam  bahasa  Arab berasal daripada kata kerja iaitu berseorangan 35 . Terdapat juga penggunaannya yang membuat maksud lain, sebagai  contoh  di  dalam  kata  terbitan  yang bermaksud sunyi 36 . Kamus Dewan mendefinisikan  perkataan khalwat sebagai perihal  perbuatan  pengasingan  diri  berdua- duaan  di  tempat  yang  terpencil  atau tersembunyi,  oleh  lelaki  dan  perempuan yang  bukan  mahram  dan  bukan  pula  suami isteri sehingga dapat dianggap sebagai suatu perbuatan  yang  sumbang 37 .  Menurut  kamus Besar  Bahasa  Melayu, khalwat bermaksud perbuatan  mengasingkan  dan  memencilkan diri, duduk seorang diri dan berdua-duaan di dalam  keadaan  sumbang  di  tempat  yang terpencil  di  antara  lelaki  dan  perempuan yang tidak berkahwin 38 . Menurut istilah pula para ulama mentakrifkannya sebagai berseorangan atau sebagai tempat menenangkan  fikiran  daripada  pelbagai  hal dengan  hanya  mengingati  Allah  SWT semata-mata.  Mengikut  Hanafi,  Maliki, Shafie dan Hambali istilah ini dirujuk kepada hubungan  suami  isteri  yang  tinggal  berdua- duaan  sama  ada  berlaku  persetubuhan  atau sebaliknya.  Namun  ia  akan  terkecuali  jika wujud  sebab-sebab  yang  menghalang berlakunya persetubuhan 39 . Menurut  istilah,  pengertian khalwat ini boleh  dikategorikan  kepada  dua  bahagian iaitu khalwat sahihah  dan khalwat ihtida ’ 40 . Menurut  hukum  Islam  yang  tidak dikanunkan  seperti  mana  yang  terdapat  di
35 al-Bustani. Kitab al-Muhit: Qamus al-Matawil al-Zughah al- ‘ Arabiyyah . Jil.1.
36 al-Marbawi, Muhamad Idris Abdul Rauf. Qamus al- Marbawi .
37 Teuku Iskandar. Kamus Dewan.
38 Zainal  Abidin  Safarwan.Kamus  Besar  Bahasa Melayu
39 Mahy ad-Din Sabir. Kamus Mu ’ jam al- ‘ Arabi al-Asasi. 40 Abd Rahman al-Jaziri. Kitab al-Fiqh ‘ Ala Mazahib al- Arba ‘ ah . Jili 4.
dalam  kitab-kitab  fiqh  dan  hadis-hadis Rasulullah saw, pengertian khalwat diberikan dalam  bentuk  yang  berbeza-beza  daripada pengertian khalwat yang dinyatakan menurut hukum  Islam  yang  telah  dikanunkan  dan diperundangkan  di  dalam  undang-undang Pentadbiran  Agama  Islam  negeri-negeri  di Malaysia.  Pengertian khalwat menurut  kitab- kitab  fiqh  dan  hadis-hadis  Rasulullah  saw adalah  merujuk  kepada  perbuatan khalwat atau  bersekedudukan  di  antara  pasangan yang  ajnabi,  iaitu  pasangan  yang  belum  ada sebarang  ikatan  yang  menghalalkan  kedua- duanya.  Merujuk  kepada khalwat yang berlaku  di  antara  pasangan  suami  isteri, ulama  terdahulu  seperti  Hanafi,  Maliki, Shafie  dan  Hambali  mendefinisikan  suami isteri yang bersekedudukan (tinggal bersama) sama  ada  berlaku  persetubuhan  atau sebaliknya,  kecuali  wujud  sebab-sebab  yang boleh  menghalang  daripada  berlakunya persetubuhan 41 .
Konsep Maksiat Menurut  Kamus  Dewan  Edisi  Ketiga, gejala  ialah  tanda-tanda  akan  terjadinya sesuatu  alamat  dan  petanda.  Menurut Tesaurus  Bahasa Melayu  Dewan  pula  gejala bermaksud  tanda-tanda,  petanda,  pertanda, gelagat  alamat  dan  isyarat.  Maksud  sebenar yang  ingin  disampaikan  oleh  penyelidik dalam  kajian  ini  ialah  gejala  yang  telah melanda  masyarakat  kita  dan  aktiviti  yang terlibat  begitu  pelbagai  sekali  baik  yang dilakukan  oleh  remaja  mahupun  orang dewasa.
Maksiat  menurut  istilah  adalah meninggalkan  perintah  Allah  SWT  dan melakukan  larangan.  Maksiat  membawa maksud meninggalkan perkara yang diperintahkan  oleh  Allah  SWT  dan
41 Muhamad  Amin  Syahir  Ibn ‘ Abidin. Hasyiyah  Ibn ‘ Abidin . Jil 3.
Rasulullah  s.a.w  mahupun  dalam  bentuk perkataan, perbuatan dan tujuan-tujuan yang melibatkan  samada  secara  zahir  sekalipun secara yang batin.
Menurut  Fathi  Ad-Duraini  ahli  usul fiqh  dalam  Ensiklopedia  Islam,  memberi maksud maksiat adalah segala perbuatan dan sifat  yang  meninggalkan  perkara  wajib  serta melakukan  perkara  yang  haram.  Perbuatan seperti  ini  berkaitan  dengan  hak-hak  Allah SWT  ataupun  perbuatan  yang  berkaitan dengan hak-hak peribadi seseorang 42 . Muzakarah  Fatwa  Malaysia  peringkat
Kebangsaan telah membincangkan mengenai  Maksiat  Dari  Perspektif  Islam. Muzakarah telah memutuskan bahawa 43 : a)Maksiat dari segi bahasa bermakna derhaka dan  maksiat  dari  segi  istilah  ialah perbuatan  yang  membawa dosa  iaitu  yang bertentangan  dengan  akidah,  syariat  dan ajaran  Islam  sama  ada  dengan  melakukan larangan Allah dan Rasul atau meninggalkan suruhan Allah dan Rasulnya, dengan  kata  lain  melakukan  yang  haram dan  meninggalkan  yang  wajib.  Perbuatan tersebut memberi kesan kepada kehidupan seseorang  dalam  akidah,  syariat  ataupun akhlak.
b) Jenis-jenis maksiat :
i.  Maksiat  kepada  Allah  dan  Rasul  iaitu meninggalkan perintahNya dan melakukan laranganNya. ii.Maksiat  terhadap  makhluk  iaitu  maksiat terhadap  manusia,  maksiat  terhadap haiwan  dan  alam  sekitar,  maksiat terhadap harta awam.
c)  Maksiat  dalam  apa  jua  bentuk  sama  ada kepada  Allah  dan  Rasul,  kepada  manusia dan  makhluk  boleh  merosakkan  agama, iman,  akhlak,  kemuliaan  diri  dan
42 Ensiklopedia Islam
43 Muzakarah Jawatankuasa Fatwa Majlis Kebangsaan Bagi  Hal  Ehwal  Ugama  Islam  Malaysia  Kali  Ke-39 yang bersidang pada 21 Sep 1995
kesejahteraan induvidu, keluarga, masyarakat, negara dan umat
Merujuk  konteks  masyarakat  hari  ini, sesuatu yang dipandang hina dan berlawanan dengan  agama  sering  dikaitkan  dengan perbuatan  maksiat.  Menurut  Wahbah  Az- Zuhaili,  dosa  dari  perbuatan  maksiat  dapat dibersihkan  dengan  melakukan  taubat  yang ikhlas  kerana  Allah  SWT  dengan  menyesali perbuatan  dosa  yang  telah  dilakukan 44 . Golongan  muda  pada  masa  kini  lebih mengetahui  bahawa  berdua-duaan  itu merupakan  perbuatan  maksiat.  Sedangkan banyak lagi boleh dilihat perlakuan sumbang yang  membawa  kepada  maksiat  seperti berzina,  berjudi  dengan  membeli  nombor ekor, minum arak, kelakuan yang menyerupai  kaum  lain  adalah  tergolong antara perbuatan-perbuatan maksiat.
Akhir-akhir ini wujud suatu kecenderungan di mana masyarakat mengaitkan  gejala  maksiat  dengan  proses perindustrian  dan  pembangunan  sesebuah negara.  Hal  ini  adalah  antara  hakikat  yang berlaku  di  Malaysia  pada  hari  ini.  Dalam mengejar pembangunan yang semakin pesat, gejala  maksiat  turut  juga  meningkat  dengan lebih ketara. Pembangunan tetap diperlukan oleh  sesebuah  negara  dan  rakyat  juga mempunyai hak terhadap pembangunan itu. Kekuatan  pembangunan  rohani  atau spiritual adalah merujuk kepada pembangunan  insan.  Segala  usaha-usaha perlulah  dipertingkatkan  untuk  mencegah atau  sekurang-kurangnya  mengurangkan gejala maksiat yang dikaitkan dengan proses pembangunan ke tahap yang paling minimal.
Gejala  maksiat  dalam  kalangan masyarakat  Melayu  adalah  satu  fenomena
44 Wahbah al-Zuhaili, Al- Fiqh Al- Islami Wa Adillatuh , juz. 1, cet. Ke-2
yang semakin ketara dan amat membimbangkan.  Usaha  negara  untuk mencapai matlamat wawasan yang cemerlang  dan  mengharungi  cabaran semasa,  suasana  keruntuhan  akhlak  dan krisis  moral  yang  semakin  luntur  telah mencabar kewibawaan, imej dan keperibadian
sesebuah negara. Pembangunan  akhlak  melalui  hati  dengan pembentukan  emosi,  rohani  dan  jasmani dapat  mewujudkan  hubungan  yang  sangat erat  serta  dapat  membentuk  akhlak  yang mulia.  Oleh  itu,  langkah  yang  tersusun dengan  perancangan  yang  rapi  harus dilakukan  dengan  menggunakan  kaedah- kaedah daripada pelbagai dimensi.
Faktor  agama  adalah  sangat  penting dan  mesti  diterapkan  serta  dididik  dengan penuh  sempurna  ke  dalam  diri  anak-anak agar  tidak  tersasar  dari  jalan  yang  diredhai Allah.  Pendidikan  yang  sempurna  akan menjadikan  anak-anak  terjamin  dengan didikan  yang  baik  dalam  segala  aspek mahupun  cemerlang  dari  aspek  agama, akhlak  dan  pembelajaran.  Tambahan  lagi dalam  menghadapi  dunia  yang  penuh mencabar dan rintangan.
Pendek  kata,  maksiat  tidak  hanya berlaku  kepada  golongan  muda  dan berpasangan  tetapi  juga  golongan  tua  dan individu.  Oleh  itu,  ia  mewajarkan  kita mengambil sikap “ menjaga tepi kain orang ” dan  mengambil  pendirian  bahawa  konsep Amar makruf nahi mungkar perlu ada dalam diri setiap individu muslim dalam menangani masalah  ini.  Hakikatnya  realiti  kehidupan masyarakat  kita  sendiri  telah  sedar  betapa pentingnya  budaya  ini  dan  adalah  menjadi tanggungjawab  yang  perlu  disuburkan semula  agar  menjadi  budaya  sihat  yang membawa  kepada  kesejahteraan  kepada semua.
Antara  gejala  sosial  yang  sering  kita lihat  ialah  seks  bebas,  jenayah  seksual,
samseng,  gengsterisme,  ponteng  sekolah, Black  Metal,  penyalahgunaan  dadah  dan lain-lain  lagi.  Oleh  kerana  golongan  remaja merupakan  bakal  pewaris  negara,  maka aktiviti  dan kegiatan merekalah  yang  hangat diperkatakan  dan  mendapat  perhatian  dari seluruh  lapisan  masyarakat.  Pengaruh  rakan sebaya  juga  amat  kuat  dalam  pembentukan budaya  seorang  remaja  kerana  mempunyai masa  yang  lama  bersama  dengan  rakan- rakan samada di sekolah atau di luar sekolah. Beberapa sebab utama yang menyebabkan individu terlibat dengan gejala maksiat  adalah  dari  pergaulan  negatif  dan bebas  yang  dibawa  oleh  kawan-kawan mereka.  Ini  berlaku  terutamanya  jika individu  itu  kurang  pandai,  lemah  aqidah dan  mudah  terpengaruh  akhlaknya.  Mereka akan  cepat  terpengaruh  oleh  kawan-kawan yang  jahat  dan  nakal,  di  samping  mudah untuk  melakukan  aktiviti  yang  negatif bersama-sama.  Ini  sehinggakan  perbuatan yang  negatif  ini  telah  menjadi  tabiat  dan aktiviti  kebiasaan  mereka.  Oleh  itu,  sukar untuk mengembalikan mereka ke jalan yang lurus  dan  menyelamatkan  mereka  dari kesesatan.
Apabila  jalan  penyelesaian  tiada  dan pergaulan bebas pula melampaui batas, maka akan terjadinya beberapa perkara yang amat bahaya seperti  anak  luar  nikah,  remaja  yang sakit  mentalnya,  penagih  dadah,  remaja  dari kumpulan  nakal  yang  dapat  merosakkan keharmonian  rumahtangga  orang  lain, merogol  dan  berbagai-bagai  lagi  akibat daripada  pergaulan  bebas  ini.  Semua  ini terjadi dan berkembangnya kerana sejak dari awal  pertumbuhan  remaja  tersebut  telah dibiarkan  dengan  kenikmatan  pergaulan yang bebas.
Kesalahan Jenayah Syariah Jenayah  pada  bahasa  ialah  dosa  atau maksiat.  Sudut  istilah  terbahagi  kepada
makna  khas  dan ‘ am .  Makna  khas:  ialah larangan  syarak  yang  ditetapkan  oleh  Allah dengan pembalasan had atau ta ’ zir sama ada melakukan perkara tegahan atau meninggalkan  perkara  yang  disuruh.  Makna am pula  ialah  satu  pencerobohan  yang ditujukan  terhadap  nyawa,  pancaindera  atau anggota  manusia  seperti  pembunuhan, kelukaan, pukulan dan lain lain 45 . Menurut  definisi  yang  biasa  diberikan oleh Fuqaha ” jenayah ” ialah perbuatan jahat yang dilakukan untuk mencerobohi kehormatan  jiwa dan anggota tubuh badan. Berdasarkan  definisi  ini  kesalahan  jenayah hanya terhad pada kesalahan-kesalahan yang berkaitan  dengan  perlakuan  mencerobohi nyawa  dan  anggota  tubuh  badan  seperti membunuh  dan  mencederakan  anggota tubuh badan yang dikenakan hukuman qisas atau diyat, bagi kesalahan-kesalahan tersebut. Jesteru, segala kesalahan-kesalahan lain yang melibatkan  harta  benda,  akal  fikiran  dan sebagainya  tidak  termasuk  dalam  definisi jenayah  yang  sempit  ini.  Namun  begitu, definisi  jenayah    dalam    konteks  yang  lebih luas adalah meliputi semua kesalahan hudud, qisas, dan ta ’ zir 46 . Dapatlah  disimpulkan  di  sini  bahawa apa juga bentuk dosa atau maksiat daripada sebesar-besarnya  kepada  sekecil-kecilnya sama  ada  dikenakan  hukuman  qisas,  hudud atau  ta ’ zir  maka  adalah  dikatakan  sebagai kesalahan jenayah.
Rukun  umum  bagi  jenayah  ialah  3 perkara berikut:
1.  Wujud  nas  mengharamkan  sesuatu perbuatan dan dikenakan hukuman.
2. Tindakan yang salah sama ada melakukan larangan atau meninggalkan suruhan.
45 Faizah Ismail, Undang-undang Jenayah Islam
46 Abdul  Monir  Yaakob,  Tinjauan  Kepada Perundangan Islam
3.  Tindakan  jenayah  dilakukan  oleh  orang mukallaf
Dari sudut pandangan Agama. Allah telah menegaskan di dalam Al-Quran tentang dua tanggungjawab  utama  manusia  iaitu  untuk mengabdikan  diri  kepada  Allah  iaitu mematuhi  segala  perintah  dan  dalam  waktu yang  sama  menjauhi  segala  larangan-Nya. Manusia juga dilantik sebagai khalifah Allah bagi  menegakkan  keadilan  Islam  dan kesejahteraan  hidup.  Firman  Allah  yang bermaksud- ” Kamu  adalah  sebaik-baik  umat yang  dilahirkan  bagi  umat  manusia,  (kerana) kamu menyuruh berbuat segala perkara yang baik dan  melarang  daripada  segala  perkara  yang  salah serta kamu pula beriman kepada Allah. ” 47
Syariat  Islam  yang  lengkap  sebagai pegangan  hidup  meliputi  segala  aspek kehidupan manusia dan ia relevan sepanjang zaman. ” Kemudian, kami  jadikan engkau wahai Muhammad di atas syariat atau jalan yang lurus, ikutilah  ia  dan  jangan  engkau  mengikuti kemahuan  orang-orang  yang  tidak  mengetahui ” 48 Syariat Islam  mempunyai hukum-hakamnya yang  terdiri  daripada  pelbagai  perintah  dan tegahan,  juga  galakan.  Ia  terbahagi  kepada lima perkara asasi yang berkait rapat dengan kehidupan manusia iaitu:
• memelihara agama
• memelihara jiwa dan nyawa
• memelihara akal dan fikiran
• memelihara harta
• memelihara keturunan
Undang-undang  yang  terkandung dalam  dua  sumber  utama  al-Quran  dan sunnah  adalah  bercirikan  wahyu  Allah. Pencipta  iaitu  Allah  sebagai  penggubal undang-undang Islam memiliki sifat
47 Ali ’ Imran, ayat 110 48 al-Jathiyah ayat 18.
mustahil untuk melakukan kezaliman kepada hambaNya.  Syariah  yang  mengandungi perundangan  adalah  adil  dan  ideal  untuk direalisasikan  dalam  kehidupan  manusia. Namun,  mungkin  tidak  keterlaluan  jika dikatakan,  bahawa  setiap  peruntukan undang-undang Islam yang adil, sudah pasti ianya  ideal.  Tetapi  mungkin  sebaliknya  pula bagi  perundangan  yang  ideal,  belum  tentu ianya adil. Jadi kita akan mengalami dilemma dalam menilai perundangan Islam menggunakan  fakulti  rasional  akal  semata- mata.  Bahkan  lebih  buruk  lagi  jika  kita menjadikan  nafsu  dan  emosi  sebagai instrumen  penilai  utama  terhadap  undang- undang Islam.
Allah  SWT  al-Hakim  (yang  maha bijaksana) sentiasa menjaga hak-hak manusia dan  menjaga  kehidupan  mereka  dari kezaliman  dan  kebinasaan.  Undang-undang Jenayah Islam ditetapkan untuk menjaga dan memelihara agama, jiwa, keturunan, akal dan harta yang merupakan al-Dharuriyat al-Khams (lima  perkara  terpenting  dalam  kehidupan manusia).  Setiap  indvidu  yang  melanggar salah  satu  lima  perkara  ini  wajib  dikenakan hukuman  yang  ditetapkan  Allah  (Hudud) yang disesuaikan dengan bentuk pelanggaran tersebut.
Dalam konteks undang-undang jenayah  Islam,  hudud    bermaksud  segala kesalahan  bukan  ke  atas  diri  manusia  yang telah  ditetapkan  hukumannya  oleh  Allah SWT  secara  khusus 49 .  Kesalahan  jenayah yang  tidak  ditetapkan  hukumannya  secara khusus  oleh  Allah  SWT  dinamakan  ta ‘ zir seperti  kesalahan  rogol  dan  merosakkan harta  benda  awam.  Kesalahan  yang  telah ditetapkan hukumannya pula tetapi berkaitan  ke  atas  diri  manusia  seperti
49 Ibn  Qudamah,  Abu  Muhamad ‘ Abdullah  Ibn Ahmad.. al-Muqni li Ibn Qudamah. Jil. 7.
membunuh  dan  mencederakan  tubuh dinamakan qisas 50 . Jenayah  syariah  yang  terdapat  dalam enakmen  negeri-negeri  di  Malaysia  bolehlah ditakrifkan sebagai kesalahan-kesalahan yang ada  peruntukkan  dalam  enakmen-enakmen yang diluluskan oleh negeri-negeri sama ada yang  terdapat  dalam  Enakmen-Enakmen Jenayah Syariah atau enakmen-enakmen lain yang  terdapat  di  dalamnya  peruntukan kesalahan-kesalahan  dan  ada  hukuman keseksaannya 51 . Bagi  memudahkan  perbincangan, pengklasifikasian  kesalahan  jenayah  syariah ini dapat diringkaskan seperti berikut: 52
a) Kesalahan di bawah enakmen atau akta jenayah syariah:-
i. Kesalahan  yang  berhubung  dengan akidah;
ii. Kesalahan  berhubungan  dengan kesucian agama Islam dan institusinya;
iii. Kesalahan berhubung dengan rukun  Islam,  arak,  judi  dan kesusilaan;
iv. Kesalahan seksual;
v. Kesalahan berhubung dengan kesejahteraan orang lain;
vi. Kesalahan Pelbagai;
b) Enakmen atau akta undang-undang keluarga Islam:-

## i) Penalti berhubung dengan akad
50 Ibn ’ Abidin. Hasyiyyah radd al-mukhtar.
51 Abdul  Halim  El-  Muhammady, Perkembangan Undang-  undang  Islam  Dari  Zaman  Rasulullah  S.A.  W Hingga Zaman Penjajahan Barat .
52 Zulkifli  Hasan.  Undang-undang  jenayah  syariah  di Malaysia  dan  sejauh  manakah  perlaksanaannya.
Azman  Ab  Rahman  et  al.  Isu-isu  semasa  global sempena kemerdekaan ke-50.
nikah dan pendaftaran perkahwinan; dan ii) Penalti am.
Kesalahan khalwat mendominasi  statistik jenayah  syariah.  Jika  ditinjau,  didapati kesalahan  yang  sering  dibicarakan  di mahkamah syariah ialah kesalahan khalwat . Ini boleh  dibuktikan  melalui  kes-kes  yang dilaporkan  sama  ada  di  dalam  media  masa mahupun  di  dalam  jurnal  akademik.  Sebagai contoh,  merujuk  kepada  statistik  kes khalwat yang  berlaku  di  Selangor  pada  tahun  2006 mengikut  peringkat  umur  di  Selangor  di bahagian  Perundangan  Syarak  Majlis  Agama Islam Selangor.
Dalam  konteks  undang-undang  jenayah syariah dan sistem keadilannya, penguatkuasaan dan pendakwaan berpaksikan akta/enakmen  tatacara  jenayah  syariah  yang jelas  mengandungi  segala  aspek  prosedural berkaitan  menguruskan  tindakan-tindakan berkaitan  kesalahan  yang  dilakukan.  Dengan peruntukan  yang  sedia  ada,  pihak  penguat kuasa dan pihak pendakwa tidak akan tersasar dalam  melaksanakan  tugas  masing-masing. Oleh  kerana  pentadbiran  keadilan  jenayah syariah perlu dilihat menjunjung keadilan dan berkesan  dalam  pelaksanaannya,  pegawai- pegawainya  juga  mestilah  terlatih  dan  yang penting  sekali  celik  undang-undang.  Tanpa pemahaman  yang  jitu  berkaitan  kehendak undang-undang,  sudah  pasti  akan  timbul masalah dari segi pentafsiran dan pemakaiannya 53 .
Penguatkuasaan  jenayah  syariah  merujuk kepada melaksanakan peraturan yang diperuntukkan di bawah mana-mana undang- undang  Islam  yang  sedang  berkuatkuasa seperti  peruntukkan  yang  terdapat  di  bawah Enakmen  Kesalahan  Jenayah  Syariah  Negeri-
53 Siti Zubaidah Ismail. Undang-undang jenayah Islam dan pelaksanaan jenayah syariah di Malaysia.
Negeri.  Kesalahan  jenayah  syariah  ini  boleh dianggap  sebagai  jenayah  tanpa  mangsa (victimless  crime).  Undang-undang  yang dicipta bersabit dengan jenayah tanpa mangsa ini seringkali mencetuskan kontroversi 54 .
Integrasi  Dakwah  Dalam  Kerangka Hisbah: Satu Pendekatan
Berdasarkan  penulisan  klasik,  Abd  al-
Rahman Ibn Khaldun (1405M) mendefinisikan Muhtasib sebagai satu jawatan agama  yang  meliputi  pengawasan  terhadap pelbagai  kegiatan  mungkar.  Fungsi Muhtasib merangkumi  aspek  sosial,  politik  dan ekonomi 55 .  Imam  Taqiyuddin  Abu  Abbas Ahmad  Ibn  Taimiyyah  (1982)  tidak memberikan definisi secara spesifik apa yang dimaksudkan Muhtasib .  Beliau  sekadar menjelaskan  peranan  dan  fungsi Muhtasib yang  secara  tidak  langsung  membentuk definisi  dan  deskripsi Muhtasib itu  sendiri 56 . Ulama-ulama tersohor 57 lain turut memberikan  penekanan  terhadap  bidang tugas  dan  peranan Muhtasib dalam  institusi Hisbah  tanpa  menghurai  panjang  definisi Muhtasib . Penulisan  terkini  telah  menyimpulkan definisi Muhtasib berdasarkan  kepada  bidang tugas,  peranan  dan  fungsi  seperti  yang dinyatakan  di  dalam  penulisan  klasik. Menurut  Mohd.  Parid  Sheikh  Ahmad  & Mohd.  Azmi  Omar, Muhtasib merupakan pegawai  penguatkuasa  yang  dilantik  oleh pemerintah  untuk  menjalankan  tugas al-amr
54 Siti  Zubaidah  Ismail.Dasar  penguatkuasaan  dan pendakwaan jenayah syariah di Malaysia: satu analisis. Jurnal Syariah. Jil. 16 (Keluaran Khas). pp. 537-554
55 Ibn Khaldun, Abd al-Rahman. Muqaddimah.
56 Ibn  Taimiyyah,  Imam  Taqiyuddin  Abu  Abbas Ahmad,Public  Duties  in  Islam:The  Institution  of  the Hisbah , 57 al-Shayzari,  Abd  al-Rahman  ibn  Nasr. Nihayat  al- rutbab fi at talab al-Hisbah; al-Mawardi, Abu Hasan Ali Ibn Muhammad. Al Ahkam Al Sultaniyyah .
bil  makruf  wa  nahyu  anil  munkar 58 . Mardzelah Makhsin  mendefinisikan Muhtasib sebagai orang  yang  menjalankan  tugas-tugas  Hisbah, sama  ada  terdiri  daripada  pemimpin  sendiri seperti  yang  dilaksanakan  di  zaman pemerintahan  Khulafa'  al  Rasyidin  atau dilantik secara rasmi daripada kalangan orang tertentu  sebagaimana  yang  dilakukan  oleh Rasulullah SAW yang telah melantik Said bin al  `As  sebagai Muhtasib di  Makkah 59 . Berdasarkan  kepada  seluruh  definisi  dan penjelasan yang diberikan, dapatlah disimpulkan  bahawa Muhtasib merupakan pegawai  penguatkuasa  yang  bukan  hanya berperanan  dalam  hal-hal  ritual  tetapi  turut bertanggungjawab  dalam  hal-hal  pentadbiran dan  sosial  yang  menjalankan  tugas  tugas al- amr bil makruf wa nahyu anil munkar
Menurut  Abd  Karim  Zaidan  pula, syarat-syarat  perlantikan Muhtasib adalah seperti  syarat-syarat  perlantikan  kadi  kerana kedua-duanya  merupakan  institusi  yang mengurus  pentadbiran  undang-undang  dan kehakiman  Islam 60 .  Boleh  dirumuskan bahawa  terdapat  lima  kriteria  utama  bagi perlantikan  seseorang Muhtasib iaitu  Islam, merdeka,  berakal,  baligh  dan  adil  serta ditambah  lagi  kriteria  iaitu  berpengetahuan tentang  hukum  syariah  dan  pencegahan kemungkaran,  berkelayakan  dan  mendapat tauliah pemerintah.
Manakala  bidang  tugas Muhtasib dapat dibahagikan  kepada  dua  kategori  utama  iaitu al-Amr bi ma ‘ ruf (menyuruh kepada kebaikan) dan al-Nahyu ‘ an  al-Munkar (pencegahan kemungkaran).  Terdapat  tiga  komponen  di dalam kategori-kategori tersebut iaitu perkara-perkara  yang  melibatkan  hak  Allah,
58 Mohd.Parid Sheikh Ahmad & Mohd.  Azmi Omar. Pengurusan Perniagaan Islam.
59 Mardzelah  Makhsin. Hisbah Sistem  Pengawasan Dan Etika Pengurusan Islam.
60 ‘ Abd al-Karim Zaydan. Nizam Al Qada ’ fi al Syariaat al Islamiyah.
yang melibatkan hak manusia dan melibatkan kedua-dua  hak  iaitu  Allah  dan  manusia 61 . Tugas Muhtasib berdasarkan  penulisan  klasik dan  moden  secara  teori  dan  praktikal menyebut terdapat empat bidang tugas utama di  bawah  kategori  dan  komponen  yang disebutkan di atas iaitu mengawal selia aktiviti perekonomian,  menjaga  ibadah  dan  perilaku yang  menyalahi  hukum  agama,  mengawal kesihatan  dan  mengawasi  industri  ubat- ubatan dan mengurus hal ehwal perbandaran dan menjaga ketenteraman bandar 62 . Secara  umumnya,  tugas Muhtasib melibatkan  tiga  perkara  di  bawah  bidang tugas  berkaitan  menjaga  ibadah  dan  perilaku yang  menyalahi  hukum  agama  iaitu mengawasi  perkara-perkara  berkaitan  ibadah khusus,  mengawasi  perbuatan  yang  tidak bermoral dan mengawasi perbuatan memiliki perkara yang dilarang 63
Perbuatan  yang  ditegah  oleh  syarak iaitu  perbuatan  yang  jika  dilakukan  akan mendapat  dosa  dan  jika  ditinggalkan  akan mendapat  pahala  merupakan  perbuatan  yang tidak bermoral. Tujuan pengawasan moral ini lebih  tertumpu  bagi  memastikan  masyarakat mematuhi  akhlak  Islam.  Al  Sunami  juga menegaskan  bahawa  antara  perbuatan  tidak bermoral  yang  ditegah  dalam  Islam  ialah meminta  sedekah  bagi  mereka  yang berkemampuan,  perbuatan  mewarnakan rambut,  tenung  nasib  dan  sihir,  serta sebagainya.  Sebagai  ilustrasi,  perbuatan menghampiri  zina  juga  termasuk  dalam kategori haram. Sekiranya berlaku, pemisahan di  antara  kaum  lelaki  dan  perempuan  di tempat  tertentu  seperti  di  laluan  yang  sunyi
61 Ibn al-Ukhuwwah, Muhammad ibn Muhammad ibn Ahmad al-Qurashi .Maalim al-qurbah fi ahkam al-Hisbah.
62 Mardzelah  Makhsin. Hisbah Sistem  Pengawasan Dan Etika Pengurusan Islam 63 Ahmad  Che  Yaacob.Penulisan  Fuqaha  Mengenai Hisbah danPeranannya  Di  Dalam  Merealisasikan Hukum Fiqh di dalam Jurnal Syariah Edisi 7 Jilid 2
haruslah  dilakukan  oleh Muhtasib 64 .  Walau bagaimanapun,  bagi  laluan  yang  luas  yang dipenuhi  dengan  orang  ramai  larangan  ini tidak terpakai.
Pensyariatan hisbah dapat  dilihat melalui  prinsip  utama hisbah iaitu al-amr  bil makruf wa nahy anil munkar. Prinsip utama ini yang  mengangkat  konsep  mengajak  kepada kebaikan  dan  melarang  daripada  melakukan kejahatan  perlu  dilakukan  oleh  setiap  strata masyarakat di Malaysia mahupun mana-mana negara  Islam.  Justeru,  setiap  ayat  yang berkaitan  dengan prinsip al-amr  bil  makruf  wa nahy  anil  munkar serta  konsep  keadilan  dan kebenaran  adalah  dianggap  sebagai  dalil-dalil yang  mensyariatkan hisbah .  Nas-nas  yang berkaitan prinsip utama hisbah ini merupakan pensyariatan  yang  perlu  dilaksanakan  dalam sesebuah  negara  Islam.  Ini  dapat  dijelaskan melalui firman Allah swt yang bermaksud: dan  hendaklah  ada  di  antara  kamu  segolongan Yang  menyeru  (berdakwah)  kepada  kebajikan (mengembangkan  Islam),  dan  menyuruh  berbuat Segala  perkara  Yang  baik,  serta  melarang daripada Segala Yang salah (buruk dan keji). dan mereka  Yang  bersifat  demikian  ialah  orang-orang Yang berjaya 65 .
Mengikut Tafsir  Al-Jalalain ,  perkataan ‘ segolongan ’ membawa maksud suatu kelompok  yang  bertanggungjawab  dalam melaksanakan prinsip tersebut dan hukumnya fardhu  kifayah 66 .  Manakala Tafsir  Al  Quran  Al Adzim menyatakan  bahawa  ayat  tersebut merupakan  tuntutan  Allah  SWT  terhadap segolongan  umat  Islam  yang  bertugas  untuk mengembangkan  urusan al-amr  bil  makruf  wa nahyu  anil  munkar ,  sekalipun  urusan  tersebut memang diwajibkan ke atas setiap individu di kalangan umat hari ini 67 .
64 al-Sunami, Umar Ibn Muhammad. Nisab Al Ihtisab .
65 Al Imran  ayat 104) 66 al-Suyuti, Imam Jalaluddin. Tafsir Jalalain
67 Ibn Katsir. Tafsir Al-Qur ’ an Al-Adzim

## Penutup
Perbincangan  artikel  ini  berasaskan kepada  kajian  terhadap  konsep  Hisbah  dan dakwah  dalam  Syariah  Islamiah  yang  bersifat umum  dan  meluas  aspek  menyuruh  kepada kebaikan  dan  mencegah  kemungkaran. Hisbah perlu diinstitusikan secara realistik dan sistematik  sebagai  sebuah  badan  yang menjalankan  tanggungjawab  yang  selari dengan konsep hisbah sebenar. Secara umum, Malaysia  telah  melaksanakan  konsep  hisbah dalam  bentuk  yang  tersendiri  tanpa penjenamaan sesebuah institusi secara khusus sebagai “ institusi hisbah ”. Peranan dan fungsi hisbah diberikan kepada jabatan penguatkuasaan  sebagai  contoh,  Bahagian Penguatkuasaan Syariah, Jabatan Agama Islam di negeri-negeri.
Objektif sebenar hisbah akan terserlah dan  memenuhi  kriteria  amar  makruf  nahi mungkar  yang  merupakan  prinsip  utama dakwah Islamiah. Peranan terpenting dakwah ialah  mengajak  manusia  kepada  jalan kebenaran  melalui  pendekatan  mendidik  dan bukan menghukum semata-mata.
Rujukan ‘ Abd  al-Karim  Zaydan.1998. Nizam  Al Qada ’ fi al Syariaat al Islamiyah. Beirut:al Risalah Publishers
----------------------- 1987. Al - Wajiz Fi Usul al - Fiqh , Beirut: Muassasah al-Risalah.
----------------------- 1396H. Ahkam al - dhimmiyyin  wa  al-musta ’ minin .  Beirū t:
Muassat al-Risalah.
‘ Abd al-Qadir ‘ Audah. 1951. Al-Islam Baina Jahli Abnaihi Wa ‘ Ajzi ‘ Ulamaihi, Kaherah. Abbas Husni Mohamad. 1996. Perkembangan Fiqh  Islam ,  (terj.)  Mohd  Asri  Hashim, Kuala Lumpur:YADIM.
Abd  Rahman  al-Jaziri.  1969. Kitab  al-Fiqh ‘ Ala Mazahib al-Arba ‘ ah . Jili 4. Beirut: Dar Ihya ’ al-Turath al- ‘ Arabi. Abd.  Allah  Muhammad  `Abd  Allah.  1996. Wilayat al Hisbah fi al-Islam. Kaherah:Maktabah al Syuara ’.
Abdul  Halim  El-  Muhammady.  1993.
Perkembangan  Undang-  undang  Islam  Dari Zaman  Rasulullah  S.A.  W  Hingga  Zaman Penjajahan Barat , Kuala Lumpur: ABIM. Abdul  Halim  El-Muhammady.  1998. Undang-undang jenayah dalam Islam dan enakmen negeri-negeri. Selangor : Wadah Niaga Sdn.Bhd.
Abdul  Monir  Yaakob.  2000.  Tinjauan Kepada Perundangan Islam, KL:IKIM Abu  Zahrah,  Muhammad.  1995. Al- c Alaqah al-duwaliyyah  fi  al-islam .  Syria:  Dar  al- Fikr. Dimasq. Ahmad  bin  Ibrahim.  1995. Kertas  kerja  : Prinsip-Prinsip Perlembagaan Islam dalam Perlembagaan Malaysia . Kuala Lumpur:
IKIM.
Ahmad  Che  Yaacob.  1999.  Penulisan Fuqaha Mengenai Hisbah danPeranannya Di Dalam Merealisasikan  Hukum  Fiqh  di  dalam Jurnal  Syariah Edisi  7  Jilid  2,  Kuala Lumpur:Penerbit Universiti Malaya Ahmad  Hidayat  Buang  et  al.  2003.  Kajian terhadap  keberkesanan  mahkamah syariah menangani kes-kes kekeluargaan  Islam,  jenayah  syariah dan mal  di  Malaysia.  In  Investing  in Innovation 2003. Vol. 7: Humanities dan  social  sciene,  ed.  Ramlah  H.  et al.,  pp  107-110.  Selangor:  Universiti Putra Malaysia.
Ahmad  Von  Denffer.  1983,  Research  In Islam, London:The Islamic Foundation. al- Asyqar,  Muhammad  Sulaymān  ibn c Abdullah.  1996. Zubdat  al- tafsīr  min al-fath al- qadīr . Beirut: Dār al -Muayyid li al-Nasr wa al- Tawzī c .
al- Baalbakī  Rahi.1988. Ed.  Pertama. Al-
Mawrid A modern arabic-english
dictionary .  Beirūt:  Dar  al - c Ilmi  Li  al- Malayin. al-Bustani.  t.th. Kitab  al-Muhit:  Qamus  al- Matawil al-Zughah al- ‘ Arabiyyah . Jil.1. al-Jauziyyah,  Muhammad  ibn  Abi  Bakr  ibn al-Qayyim.  1401H. Ahkam  ahl  al- zimmah. Tahqīq  Subhī  Soleh.  Mesr:
Dār al - Ilmī al - Malayīn.
al- Maqdisī, Muhammad ib n al-Muflih. 1971. Al-Adab  al-syar c iyyah  wa  al-manh  al- ma c iyyah . Riyād: Maktabah al - Riyād al - Hadīthah. al-Marbawi,  Muhamad  Idris  Abdul  Rauf. t.th. Qamus  al-Marbawi .  Mesir: Mustafa al-Bab al-Halabi.
al- Maududī, Abu al - c Ala Muhammad ibn al- Husain.  1969. Nazariyyah  al-islam  wa hadyihi  fi  al-siasah  wa  al-qanun  wa  al- dustur . Beirūt: Muassat al -Risalah. al-Mawardi, Abu Hasan Ali Ibn Muhammad.
1966. Al Ahkam Al Sultaniyyah .Kaherah:Matbaat  Mustafa al-Babi al-Halabi al-Munjid fi al-lughah wa al- c alam .1987. Ed. 34. Bairut: Dar al-Masyriqiyyah. al- Nabahānī, Taqi al - Dīn. 1980.. Al- Shakhsiyyah  al-islamiyyah .  Beirūt:  Dār al- Basyāir. al-Nawawi,  Yahya  b.  Sharaf.1994. Sharh Ѕ ahih Muslim , Dar al-Khayr: Beirut al-Qaradawi.  Yusuf.  1984.  Min  Fiqh  al- Daulah  fi  al-Islam,  m.s.  124,  Kaherah:  Dar al-Syuruq). -------------------------- 1983.  Ghayr  Muslimin fi  al-Mujtama ’ al-Islam.  Beirut:  Dar al-Mu ‘ assasah al-Risalah. al- Rāzī,  Muhamad  Ibn  Abu  Bakr  Ibn  Abd al- Qādir.1989. Mukhtar    al-sihhah .
Maktabah Lubnan. Beirut. al-Sahi,  Syawqi ‘ Abduh.  1983..  Muqarabah al-Munawazanah al- ‘ Amah lil-Daulah
fi  Dhau ’ i  al-Islami.  Maktabah  al- Nahdah al-Misriyah al-Qahirah. al- Sarkhasī,  Muhammad  ibn  Ahmad  Abu Shah.  1989. al-Mabsut .  Dar  al- Ma c rifah. Beitut. al-Shayzari, Abd al-Rahman ibn Nasr. 1946.
Nihayat  al-rutbab  fi  at  talab  al-Hisbah Kaherah:Matbaat  Lujnat  al-Ta'lif  wa al-Tarjamah wa al-Nashr. al-Sunami,  Umar  Ibn  Muhammad.  1978.
Nisab  Al  Ihtisab .  Diolah  semula  oleh M.Y.Izzidien  tentang  Nisab  al  Ihtisab Umar  Ibn  Muhammad  Al  Sunami dalam  Tesis  PhD.  University  of Manchester.
al-Suyuti, Imam Jalaluddin.2003. Tafsir Jalalain versi  Terjemahan  Melayu  oleh Bahrun  Abu  Bakar,  Sinar  Baru Algensindo:Bandung al-Tabari,  Muhammad  Ibn  Jarir.  2001. Tafsir At  Tabari ,  Kaherah:Markaz  al  Buhuts Wa  ad  Dirasat  al ‘ Arabiyah  Wa  al Islamiyah dan Dar Hijr. al-Tirmidhi,  Abu ‘ Isa  Muhammad  b.  Yazid al-Ghazwani,  1972.  Sunan  Ibnu Majah.  JIL  2.  Mesir:  Isa  al-Babi  al- Halani al-Zuhayli.  Wahbah.  1998. Tafsir  al-munir .
Syria: Dar al-Fikr. Dimasq.
Anwarul  Yaqin.  2007. Legal  research  writing . Malaysia: LexisNexis.
Auni  Bin  Haji  Abdullah  .2000.  Hisbah  dan Pentadbiran  Negara.  Kuala  Lumpur: IKDAS Sdn. Bhd.
c Abd  al-Karim  ibn c Uthmān.1985. M c aalim al-thqafah al-islamiyyah . Beirūt:
Muassat al- Risālah.
c Abd  al- Qādir c Audah.  1402H. Al-Tasyri c al- jinaii  al-islami  muqaranan  bain  al-qanun al-wad c i . Thahrān: Muassat al -Bi c stah. El- Muhammadī,  Abdul  Halim.  1998. Undang-undang  jenayah  dalam  islam  dan enakmen negeri-negeri . Selangor : Fakulti
Undang-Undang Universiti Kebangsaan Malaysia. Faizah  Ismail.  1996.  Undang-undang
Jenayah  Islam,  Selangor:  Dewan Pustaka Islam Fathi  Abdul  Karim.  1984.  Al-Dawlah  wal- Siasah fil-Fiqh al-Islami. Al-Qahirah: Maktabah Wahbah Fayid,  Abdul  Hamid  Babjat  .1982. “ Al- Idarah fil Islam. ” Al-Muslim Al-Mu ’ asir. Bil. 30. Hamidah Jusoh, Tazkiyyah al-Syuhud dalam Nasimah  Hussin  et  al  2007. Undang- undang  Islam  :  Jenayah,  Keterangan  dan Prosedur , Dewan Bahasa dan Pustaka, Kuala Lumpur Ibn  al-Farra,  Abu  Ya ’ la  Muhammad  ibn  al- Husayn  ibn  Muhammad  ibn  Khalaf.
(m.  458/1066/1938. al-Ahkam  al- Sultaniyyah. Kaherah.
Ibn al-Ukhuwwah, Muhammad ibn Muhammad ibn Ahmad
al-
Qurashi . 1976. Maalim  al-qurbah  fi ahkam al-Hisbah. Kaherah: al-Hay'at al- Misriyyah al-Ammah Ibn c Abidīn. 1966. Hasyiyyah radd al-mukhtar. Qāherah:  Maktabah c Īsā  al - Bābī  al - Halabī . Ibn  Hazm  al- Zāhirī. c Alī  ibn  Ahmad  ibn Sa c id.  1952. Al-Mahalli .  Qāherah: Maktabah al- Munīriyyah. Ibn Katsir. 1999. Tafsir Al-Qur ’ an Al-Adzim , (Beirut: Dar Thayyibah, 1999).
Ibn Khaldun, Abd al-Rahman. 1405M. Muqaddimah Beirut:Dar  al - Kutub al-Arab
Ibn  Manzur,  Muhammad  b.  Jalal  al-Din. 1967.  Lisan  al - ‘Arab.  Jil.  4.  Beirut: Dar al-Fikr. Fikri al- ‘ Arabi. Ibn  Nujaym,  Zain  al- c Ābidīnibn  Ibrāhīm.
1997. Al - Bahr  al - raiq  syarh  kanz  al - daqaiq .  Beirūt:  Dār  al -Kutb  al- c Ilmiyah.
Ibn  Taimiyyah,  Imam  Taqiyuddin  Abu Abbas  Ahmad  1982.  Public  Duties  in Islam:The  Institution  of  the Hisbah , diterjemah  oleh  Muhtar  Holland, Leicester: Islamic Foundation Ibn  Taymiyyah,  Ahmad  b. ‘ Abd  al-Halim 1976. al - Amr bi al - ma‘rūf wa al - nahy ‘an al - munkar , Dar al-Qalam: Beirut Islamic  Council  of  Europe  1983.  A  Model of An Islamic Constitution. London: Islamic Council.
Mahdi  Zahraa.  1998. Research  methods  for  law postgraduates overseas students . Univision: Glasgow.
Mahy  ad-Din  Sabir.t.th. Kamus  Mu ’ jam  al-
‘ Arabi al-Asasi. Mardzelah  Makhsin.  2010. Hisbah Sistem Pengawasan  Dan  Etika  Pengurusan Islam Sintok:Penerbit UUM
Mohd.Parid  Sheikh  Ahmad  &  Mohd.  Azmi Omar.1991.  Pengurusan  Perniagaan Islam. Kuala Lumpur:Hizbi Sdn. Bhd Muhamad  Amin  Syahir  Ibn ‘ Abidin.  1996. Hasyiyah  Ibn ‘ Abidin .  Jil  3.  Mesir: Syarikat  Maktabah  Wa  Matba ’ ah Mustafa al-Bab al-Halabi. Muhammad  Akram  Khan.1982. “ Al-Hisba and the Islamic Economy. ” Lampiran  Public  Duties  in  In  Islam by  Ibn  Taimiyah  (translated  by Mohtar  Holland).  Leicester:  The Islamic Foundation Rohani  Abdul  Rahim.  2002.  Metodologi Penyelidikan  Undang-undang:  Satu Tinjauan  Kepada  Kajian  Sosio- Perundangan. Seminar  Kemantapan Akademik UKM . Siti  Zubaidah  Ismail.  2005.  Undang-undang jenayah  Islam  dan  pelaksanaan jenayah  syariah  di  Malaysia.  Ahmad Hidayat Buang. Mahkamah syariah di Malaysia  pencapaian  dan  cabaran. Kuala Lumpur: Universiti Malaya.
-------------------------- 2008.
Dasar penguatkuasaan  dan  pendakwaan jenayah  syariah  di  Malaysia:  satu analisis.  Jurnal  Syariah.  Jil.  16 (Keluaran Khas). pp. 537-554 Teuku  Iskandar.  2000.  Kamus  Dewan.
Kuala  Lumpur:  Dewan  Bahasa  dan Pustaka. Wahbah al-Zuhaili. 1985. Al- Fiqh Al- Islami Wa  Adillatuh ,  juz.  1,  cet.  Ke-2, Damsyik: Dar al-Fikr. Walker, D. 1969. The Scottish Legal System, An  Introduction  to  the  Study  of Scots Law. Edinburgh: W. Green Yahya Ibn Umar. 1956 "Kitab Al Ahkam al- Saq". Diedit oleh M. A. Makki, Revista de Instituto Egipcio de Estudios Islamicos.
Zainal  Abidin  Safarwan.t.th.  Kamus  Besar Bahasa  Melayu.  Kuala  Lumpur: Utusan  Publication  &  Distributors Sdn Bhd. Zulkifli  Hasan.  2007.  Undang-undang jenayah  syariah  di  Malaysia  dan sejauh  manakah  perlaksanaannya. Azman  Ab  Rahman  et  al.  Isu-isu semasa global sempena kemerdekaan ke-50.  Negeri  Sembilan:  Pusat Pengajian Umum USIM.